sasicodes/solvari-1 huggingface dataset:
நபித்துவம் கிடைப்பதற்கு முன்பும் சரி பின்பும் சரி நபிஸல் அவர்கள் அழகிய நற்குணங்கள் நிறைந்தவர்களாக இருந்ததோடு நமக்கு இறைவன் கூறுவது போல் முன்மாதிரியாகவும் விளங்குகிறார்கள்.
அல்குர்ஆன் கூறுகிறது அல்லாஹ்வையும் இறுதிநாளையும் நம்பி அல்லாஹ்வை அதிகம் நினைக்கும் உங்களுக்கு அல்லாஹ்வின் தூதரிடம் அழகிய முன்மாதிரி இருக்கிறது.
சற்று சிந்தித்து பாருங்கள் நம்பிக்கை கொண்டவர்களே அழகிய முன்மாதிரி என்று இறைவனே சொல்லக்கூடிய அளவிற்கு நம் நபிஸல் அவர்கள் இருக்க நம்மில் சிலர் தனக்கு முன்மாதிரி என்று சில நடிகர் நடிகைகளையும் வேறு சிலரையும் கூறிக்கொண்டு நரகத்தை நோக்கி சென்று கொண்டிருக்கின்றனர்.
நவூது பில்லாஹி மின்ஹாஅல்லாஹ் அதிலிருந்து நம்மை காப்பானாக அல்லாஹ்வே நபிஸல் அவர்களை திருமறையில் புகழ்ந்து கூறுகின்ற அளவிற்கு பல அழகிய நற்குணங்கள் நிறைந்த நம் நபிஸல் அவர்களே உலகத்திற்கெல்லாம் சிறந்த முன்மாதிரி என்று உணர்ந்து அவர்களின் நற்குணங்களை தம் வாழ்வில் செயல்படுத்திட வேண்டும்.
நபிஸல் அவர்கள் நபித்துவம் பெறுவதற்கு முன்னால் இருந்த மக்களிடம் நல்லறங்களை விட தீமையான காரியங்கள் அதிகம் இருந்தாலும் அக்காலகட்டத்தில் பிறந்த நபிஸல் அவர்கள் மிகச் சிறந்த நல்லறங்களுடன் திகழ்ந்தார்கள் எனில் இதைவிட முன்மாதிரி நமக்கு வேறெங்கு கிடைக்கும் அதுமட்டுமின்றி அவர்கள் அறியாமை காலத்தில் முரண் பிடித்துப் பேசியதுமில்லை சண்டையிட்டதும் இல்லை என்று அவர்களின் அறியாமைக் கால நண்பர் ஸாயிப் இப்னு அபீ ஸாயிப்ரலி அறிவிக்கிறார்கள்.
இத்தகையோர்தான் நம் நபிஸல் அவர்களிடம் அழகிய முன்மாதிரி நல்ல குணங்கள் நிறைந்திருப்பதை அறியவில்லையோ என நம்மை சந்தேகிக்க வைக்கிறது.
எத்தனை சொத்துக்கள் செல்வங்கள் பல இருந்தாலும் இன்னும் வேண்டும் என்று பேராசைப்படும் மக்கள் வாழும் இவ்வுலகத்தில் இருப்பதையெல்லாம் நற்காரியங்களுக்கு வாரி வழங்கும் வள்ளலாக நபிஸல் அவர்கள் திகழ்ந்தார்கள்.
இதனால் வறுமை ஏற்பட்டு விடுமோ என்று அவர்கள் அஞ்சியதில்லை அதற்கு சான்றாக ஒரு ஹதிஸின் சுருக்கம் பின் வருமாறு அல்லாஹ்வின் தூதர் ஸல் அவர்கள் தொடர்ந்து வீசும் மழைக் காற்றை விட அதிகமாக வாரி வழங்குபவர்களாக இருந்தார்கள்.
அத்தைகையோரெல்லாம் நபிஸல் அவர்களின் வழிப்படி தங்களது செல்வங்களை வாரி வழங்கி நிம்மதியோடு மறுமை பயனையும் பெற முயலும் போது நாமும் மகிழ்ச்சியுற்று பிறரையும் மகிழ்ச்சியுற செய்ய முடியும் என்பதை அறிய வேண்டும் இன்ஷா அல்லாஹ்.
அப்போதுதான் தன்னைவிட கீழிருக்கும் மக்களை நல்வழிப்படுத்தவும் அவர்களின் செயல்கள் சில சமயங்களில் கோபத்தை ஏற்படுத்தும்படி இருக்கும்போது அவர்களிடம் மென்மையாக நடந்துக் கொண்டு பொறுமைகாத்து அவர்களுக்கு நல்வழிக் காட்டிடவும் முடியும்.
அத்தகைய பெரும் நற்குணங்களை நபிகளார் பெற்றிருந்ததால்தான் மிகவும் மோசமான செயல்பாடுகளைக் கொண்ட அரபு மக்களிடம் அல்லாஹ்வின் உதவியைக்கொண்டு மென்மையோடும் பொறுமையோடும் அவர்கள் எவ்வித துன்பங்களை நபிஸல் அவர்களுக்கு தந்திருந்தாலும் அதனையெல்லாம் பொருட்படுத்தாது நடந்து கொண்டதால்தான் அம்மக்களை நபிகளார் அவர்களால் அரவணைத்துச் செல்ல முடிந்தது என வல்ல ரஹ்மானே கூறுகிறான்.
சற்று சிந்தித்துப் பாருங்கள் மிகவும் மோசமான செயல்களில் ஈடுபட்டுக் கொண்டு நபிஸல் அவர்களையே கொல்ல முயன்றவர்களிடமே நபிஸல் அவர்கள் பொறுமைக்காத்து மென்மையுடன் நடந்துள்ளார்கள் எனில் சிறுசிறு விஷயத்துக்குகூட நாம் ஏன் பொறுமை இழந்து உறவினர்களிடமும் நண்பர்களிடமும் பகைக் கொள்கிறோம்.
இதனால் நமக்கு என்ன பயன் கிடைத்துள்ளது அல்லது இனி கிடைக்கபோகிறது என்று ஆராய்ந்தால் ஒன்றுமேயில்லை நாம் நன்மையை தவர விடுகிறோமே தவிர இதுபோன்ற காரியங்களில் ஈடுபடுவதால் நமக்கு பலன் ஏதுமில்லை என உணர்ந்து இனியேனும் அவர்களிடமும் ஒற்றுமையுடன் பழகுவோம்.
அதனால் பல ஆண்டுகள் பல தலைமுறைகளென உறவை நட்பை முறித்து வாழ்ந்துக்கொண்டிருக்கும் நம் சகோதரர்கள் இனியேனும் அதனை மறந்து நபிஸல் அவர்களை முன்மாதிரியென ஏற்று பகைமை மறந்து ஒற்றுமையுடன் வாழ வேண்டும்.
ஒரு முறை ஆயிஷாரலி அவர்களிடம் நபிஸல் அவர்கள் குணம் எப்படியிருந்தது எனக்கேட்டபோது நபிஸல் அவர்களின் குணம் குர்ஆனாக இருந்தது எனக்கூறினார்கள்.
ஆனால் நாமோ குர்ஆன் என்ற மிகப்பெரும் அற்புதத்தை நம் கைகளில் பெற்றிருந்தும் அதனை சரியாகப் பயன்படுத்தாது ரமலான் மாதத்திலும் வெள்ளிக் கிழமைகளிலும் இறந்த வீடுகளிலும் இன்னும் பிற குறிப்பிட்ட நாட்களிலும் தான் அதனை ஓதவேண்டும் என்று சில மூடநம்பிக்கைகளை நாமே ஏற்படுத்திக்கொண்டு பெரும்பெரும் நன்மைகளை இழந்து வருகிறோம் ஆனால் விஞ்ஞானிகளும் பிற உலக அறிஞர்களும் இதனைக் கண்டு வியந்து பிறருக்கும் அதை வெளிப்படுத்தி பலரும் இதை ஆராயத்தக்க வகையிலும் செயல்படுத்தத்தக்க வகையிலும் வியந்து போற்றுகின்றனர்.
எனவே நாம் நபிஸல் அவர்களை முன்மாதிரியாக எடுத்துக்கொள்வது என்பது பெயரளவிலின்றி செயலிலும் இருக்க குர்ஆனை நாம் சிந்தித்து ஓதுவதோடு நில்லாமல் நபிஸல் அவர்களை போன்று அதிலுள்ளவற்றை நம் வாழ்விலும் செயல்படுத்த வேண்டும்.
அவர்களிடம் பொய் பேசும் பழக்கமே இருந்ததில்லை அதனால்தான் அன்றைய கால மக்கள் நபிஸல் அவர்களைப் பார்த்து நாங்கள் உங்களிடம் உண்மையைத்தவிர வேறெதையும் அனுபவித்ததில்லை என்று கூறினார்கள்.
பார்த்தீர்களா நபிஸல் அவர்களின் நேர்மையை ஆனால் இன்று நம்மில் சிலரோ வியாபாரம் குடும்பம் கல்வி இன்னும் பல சந்தர்ப்பங்களில் உண்மையா?
என்று கேட்குமளவிற்கு பொய் கூறி நேர்மையற்று செயல்படுகின்றனர் என்று என்னும்போது இத்தகைய முன்மாதிரி நேர்மை உண்மையின் பிறப்பிடம் நபிஸல் அவர்கள் நமக்கு கிடைத்தும் நாம் ஏன் இப்படி செயல்படுகறோம் என கவலையடையச் செய்கிறது.
முஸ்லிம்கள் மட்டுமின்றி அனைத்து தரப்பினரும் போற்றும் வகையில் நபிஸல் அவர்கள் வாழ்க்கை முறை அமைந்திருந்தது என்றால் அது மிகையல்ல.
எனவே நபிஸல் அவர்கள் மூலம் நாம் பெறும் படிப்பினைகளும் பெற வேண்டிய நற்குணங்களும் பல இருந்தும் மேல் குறிப்பிட்டவை சிலவே எனினும் சிறிது அமைந்திருந்தாலும் அதை செயல்படுத்துவதே சாலச்சிறந்தது.
எங்கு தேடிப் பார்த்தாலும் அமைதியோ மகிழ்ச்சியோ இல்லாத நிலை... இவையெல்லாம் லண்டன்வாசியான தாமஸை மனித வாழ்க்கையிலிருந்து விடுவித்து சுவிட்சர்லாந்தில் ஒரு ஆடு போன்ற வாழ்க்கையை வாழ வைத்திருக்கிறது.
ஒரு வருடத்துக்கு மேல் ஆராய்ச்சி செய்து நண்பர்களின் உதவியுடன் ஆடுகளுக்கு இருக்கின்ற மாதிரியே கால்களையும் வயிற்றையும் செயற்கையாக உருவாக்கியிருக்கிறார்.
தண்ணீர் குடிப்பது புற்களை மேய்வது முகர்ந்து பார்ப்பது மே என்று சத்தமிடுவது உறங்குவது நடப்பது என அனைத்து செயல்களையும் ஒரு ஆடு எப்படிச் செய்யுமோ அதே மாதிரி செய்திருக்கிறார்.
ஒரு கட்டத்தில் மந்தையில் இருந்த ஆடுகள் இவரை தங்களில் ஒருவராக ஏற்றுக்கொண்டு முத்தமிட்டதை தான் செல்கின்ற வழிகளில் பின்தொடர்ந்து வந்ததை நெகிழ்ச்சியாகச் சொல்கிறார் தாமஸ்.
இந்தப் பரிசு மனிதர்களை சிரிக்க வைத்து சிந்திக்க வைக்கிறவர்களுக்கு விநோதமான சாதனைகளைச் செய்கிறவர்களுக்கு கொடுக்கப்படுகிறது.
இப்படி மானுடத்தின் அத்தனை அசைவுகளையும் எழுத்தாலும் பேச்சாலும் தாய் மொழிக்கு பல விதங்களில் பெருமை சேர்த்த தென்னக எழுத்தாளர்களில் முக்கியமானவர் இவர்.
இன்றளவும் இலக்கிய பணிகளை ஒரு இளைஞரை போல் தேனீயின் சுறுசுறுப்பாய் தொடர்ந்து கொண்டிருப்பவர் எழுத்தாளர் ஏர்வாடி ராதாகிருஷ்ணன்.
எத்துறையாக இருந்தாலும் பேச்சு ஒன்று வாழ்க்கை ஒன்று என எதிலும் இரட்டை வேடதாரிகள் பெருகிப்போன இக்காலத்தில் நேர்மையை உயிர்போல் சுவாசித்து பழகிப்போனவன் நான்.
ஸ்டேட் வங்கியின் முக்கிய பொறுப்புகளில் பணியாற்றிக் கொண்டே தமிழின்பால் இருந்த காதலால் கவிதை கட்டுரை சிறுகதை நாவல் வானொலி நாடகம் என பன்முகத்தளங்களில் தன் இலக்கிய பசியை தீர்த்தவர்.
எனது வானொலி நாடகங்கள் குறித்து பள்ளித் தோழரான வலம்புரி ஜான் ஏர்வாடியாருக்கு வானொலி வசப்பட்டது போல் வேறு யாருக்கும் வசப்படவில்லை என்பார்.
அமைச்சர் விஜயபாஸ்கர் பதில் தமிழகத்தில் மருத்துவ படிப்புக்கான கலந்தாய்வு எப்போது நடைபெறும் இன்று முடிவு செய்யப்படும் என்று தமிழக சுகாதாரத்துறை அமைச்சர் விஜயபாஸ்கர் தெரிவித்து உள்ளார்.
தமிழகத்திற்கு நீட் தேர்வில் இருந்து விலக்கு கிடைக்கும் என்று நேற்று முன்தினம் வரை தமிழக மக்களிடையே குழப்பத்தை ஏற்படுத்தி வந்த தமிழக அரசும் அமைச்சர்களும் தமிழக மாணவர்களுக்கு பெரும் அதிர்ச்சியை கொடுத்துள்ளதாகவும் தமிழகத்தை மத்திய அரசுடன் சேர்ந்து வஞ்சித்து விட்டதாகவும் தமிழக மாணவ மாணவிகள் கூறியுள்ளனர்.
இந்த ஆண்டு முதல் நாடு முழுவதும் மருத்துவம் படிக்க அகில இந்திய அளவில் நடைபெறும் நீட் தேர்வு முடிவு அடிப்படையில் கலந்தாய்வு நடைபெறும் என்று மத்திய அரசு அறிவித்தது.
ஆனால் உச்ச நீதி மன்றம் தமிழக அரசின் மனுவை தள்ளுபடி செய்ததை தொடர்ந்து தமிழகத்தில் நீட் தேர்வு முடிவு அடிப்படையிலேயே மருத்துவ கலந்தாய்வு நடைபெற வேண்டிய சூழல் ஏற்பட்டுள்ளது.
இந்நிலையில் கடந்த இரண்டு மாதங்களாக நீட் தேர்வில் இருந்த தமிழகத்திற்கு விலக்கு கிடைக்கும் என்று தமிழக மக்களை குழப்பியும் ஏமாற்றியும் வந்த தமிழக அமைச்சர் விஜய பாஸ்கர் மற்றும் சுகாதாரத்துறை செயலாளர் போன்றோர் தமிழக மக்களை வஞ்சித்துள்ளதாக எதிர்க்கட்சியினர் குற்றம்சாட்டி உள்ளனர்.
இதைத்தொடர்ந்து எம்பிபிஎஸ் உள்ளிட்ட மருத்துவ படிப்புகளில் மாணவர் சேர்க்கைக்கான கலந்தாய்வு நடைபெறும் தேதி இன்று முடிவு செய்யப்படும் என சுகாதாரத்துறை அமைச்சர் விஜயபாஸ்கர் தெரிவித்துள்ளார்.
தலைமை செயலகத்தில் முதல்வர் முன்னிலையில் இன்று நடைபெறும் ஆய்வுக்கூட்டத்தில் விவாதிக்கப்பட்டு மருத்துவ கலந்தாய்வு தேதி அறிவிக்கப்படும் என்றும் அமைச்சர் விஜயபாஸ்கர் தெரிவித்துள்ளார்.
மத்திய அரசிடம் இருந்து தமிழகத்திற்கு விலக்கு பெற முடியாத நிலையில் தமிழக மக்களை அரசு வஞ்சித்து விட்டதாகவும் தமிழக மாணவர்களின் மருத்துவ கனவை நிர்மூலமாக்கி விட்டதாகவும் மாணவ மாணவிகள் கடும் கோபத்தில் உள்ளனர்.
ஆங்கில நூலின் தமிழாக்கம்... முழு மஹாபாரதமும்... தமிழில்... உரைநடையில்... காணொளியில்... இணையத்தில்... பதிவின் சுருக்கம் வத்ஸபூமியில் வசிக்கும் தவசிகள் அம்பையின் காரியம் குறித்து அவளிடம் விசாரிப்பது தனது நோக்கம் குறித்து அம்பை அவர்களுக்குச் சொன்னது அம்பையுடைய தவத்தின் விளைவால் சிவன் அம்பைக்குக் காட்சி அளிப்பது பீஷ்மனை வீழ்த்தும் வரத்தை அம்பை சிவனிடம் வேண்டுவது சிவன் வரமளிப்பது யமுனைக் கரையில் பெரும் சிதையைச் செய்த அம்பை அந்த அந்தணர்களின் முன்னிலையிலேயே நெருப்புக்குள் நுழைவது... பீஷ்மர் துரியோதனனிடம் சொன்னார் பிறகு வத்ஸபூமியில் வசிக்கும் அந்தத் தவசிகள் அனைவரும் தவத்துறவுகளில் தீர்மானமாக இருக்கும் காசியின் இளவரசியைக் அம்பையைக் கண்டு அவளுக்கு அறிவுரை கூறி உனது காரியம் என்ன?
இப்படிக் கேட்கப்பட்ட அந்தக் கன்னிகை அம்பை தவத்துறவுகளில் முதிர்ந்த அந்தத் தவசிகளுக்குப் பதிலளிக்கும் வகையில் பீஷ்மனால் வெளியேற்றப்பட்ட நான் ஒரு கணவனோடு வாழ வேண்டிய எனது அறத்தில் இருந்து அவனால் பீஷ்மனால் தடுக்கப்பட்டேன்.
தவத்தைச் செல்வமாகக் கொண்டோரே எனது நோன்பு நோற்றல் அவனது பீஷ்மனது அழிவுக்காகவே செய்யப்படுகிறது அருள் நிறைந்த உலகங்களுக்காக அல்ல பீஷ்மனின் மரணத்தை நிச்சயித்துவிட்டால் அமைதி எனதாகும் நான் அமைதியடைவேன்.
தவத்தைச் செல்வமாகக் கொண்டோரே இந்தத் தொடர் துயர் நிலை எனக்கு எவனால் ஏற்பட்டதோ ஒரு கணவனைப் பெற்றிருந்தால் அடையும் பகுதியை எவனால் நான் இழந்தேனோ பெண்ணாகவும் ஆணாகவும் இல்லாத நிலையை எவனால் நான் அடைந்தேனோ அந்தக் கங்கையின் மகனைப் பீஷ்மனைப் போரில் கொல்லாமல் நான் இக்காரியத்தில் இருந்து விலக மாட்டேன்.
விரைவில் அந்தப் பெருமுனிவர்களுக்கு மத்தியில் உமையின் தெய்வீகத்தலைவனான திரிசூலத்தைத் தரித்தவன் சிவன் தனது சுய உருவை அந்தப் பெண் தவசிக்கு அம்பைக்கு வெளிப்படுத்தினான்.
ஒரு வரத்தை வேண்டும்படி கேட்கப்பட்டபோது அவள் அம்பை எனது பீஷ்மனான எனது வீழ்ச்சியை அந்தத் தெய்வத்திடம் சிவனிடம் வேண்டி விரும்பிக் கேட்டாள்.
பெரும் மனோசக்தி கொண்ட அந்தப் பெண்ணை அம்பையை நோக்கி நீ அவனைக் கொல்வாய் என்பதே அந்தத் தெய்வம் சிவன் சொன்ன வார்த்தைகளாகும்.
இப்படி உறுதி கூறப்பட்ட பிறகும் அந்தக் கன்னிகை ருத்ரனிடம் சிவனிடம் மீண்டும் ஒரு முறை ஓ தேவா நான் பெண்ணாக இருப்பினும் என்னால் போரில் வெற்றியடைய இயலும் என்பது எப்படி நடக்கும்?
ஓ தலைவா காளையை வாகனமாகக் கொண்டவரே சிவனே உமது வாக்குறுதி உண்மையாகத் தக்க வகையில் போரில் சந்தனுவின் மகனான பீஷ்மனுடன் மோதுகையில் என்னால் அவனைக் கொல்ல இயலும் வகையில் நீர் செயல்படுவீராக என்றாள் அம்பை.
காளையைத் தனது சின்னமாகக் கொண்ட அந்தத் தேவர்களுக்குத் தேவன் சிவன் அந்தக் கன்னிகையிடம் அம்பையிடம் என்னால் உதிர்க்கப்பட்ட வார்த்தைகள் பொய்யாக முடியாது.
அடுத்த பிறவியில் ஆயுதங்களைப் பயன்படுத்துவதில் வேகத்தைக் கொண்டு கடும் வீரனாக இருக்கும் நீ போரில் நல்ல திறம்படைத்தவனாகவும் இருப்பாய்.
இதன் பேரில் அந்தப் பெருமுனிவர்களின் பார்வைக்கு முன்பே காட்டில் இருந்து விறகுகளைச் சேகரித்தவளும் அழகிய நிறம் படைத்த களங்கமற்ற கன்னிகையுமான காசி மன்னனின் மூத்த மகள் அம்பை யமுனையில் கரையில் மிகப் பெரும் சிதையை வளர்த்து அதற்குத் தானே நெருப்பும் வைத்து ஓ பெரும் மன்னா துரியோதனா கோபத்தால் எரியும் இதயத்துடனும் பீஷ்மனின் அழிவுக்காகவே இப்படிச் செய்கிறேன் என்று சொல்லிக் கொண்டும் ஓ மன்னா துரியோதனா அந்தச் சுடர்மிகும் நெருப்புக்குள் நுழைந்தாள் என்றார் பீஷ்மர்.
பீஷ்மனின் பாதுகாப்பையே நீ நாடுவாயாக உனக்கு இப்போது வேறு புகலிடம் கிடையாது வலிமைமிக்க ஆயுதங்களை அடித்து பீஷ்மன் என்னை வீழ்த்திவிட்டான் என்றார் பரசுராமர்.
பிறகு அந்தக் கன்னிகை அம்பை அவரிடம் பரசுராமரிடம் ஓ புனிதமானவரே பரசுராமரே புனிதமான நீர் சொன்னது போலத்தான் இஃது இருக்கிறது பெரும் புத்திக்கூர்மை கொண்ட இந்தப் பீஷ்மன் போரில் தேவர்களாலும் வீழ்த்தப்பட முடியாதவனாக இருக்கிறான்.
எனினும் ஓ பிருகு குலத்தைத் தழைக்க வைப்பவரே ஓ தவத்தைச் செல்வமாகக் கொண்டவரே பரசுராமரே பீஷ்மனைப் போரில் நானே கொல்லும் வழிமுறைகளை அடையும் இடம் எதுவோ அங்கே நான் செல்வேன் என்றாள் அம்பை.
இவ்வார்த்தைகளைச் சொன்ன அந்தக் கன்னிகை அம்பை கோபத்தால் கலங்கிய விழிகளுடன் தவத்துக்குத் தன்னை அர்ப்பணிக்கத் தீர்மானித்து எனது மரணத்தை நிச்சயிக்க நினைத்தபடியே அங்கிருந்து சென்றாள்.
பிறகு பிருகு குலத்தின் முதன்மையானவர் பரசுராமர் அந்தத் தவசிகளோடு சேர்ந்து என்னிடம் பிரியாவிடை பெற்றுக் கொண்டு ஓ பாரதா துரியோதனா தான் எங்கிருந்து வந்தாரோ அந்த மலைகளுக்கே மகேந்திர மலைக்கே சென்றார்.
எனது தேரில் ஏறிய நான் அந்தணர்களால் புகழப்பட்டு நமது நகரத்திற்குள் நுழைந்து எனது தாயான சத்தியவதியிடம் நடந்த மாற்றங்கள் அனைத்தையும் சொன்னேன்.
எனது நன்மையில் அர்ப்பணிப்புள்ளவர்களும் தங்கள் நலனை விரும்புபவர்களுமான அந்த எனது ஒற்றர்கள் உளவாளிகள் எனக்குப் பெரும் பயன்பாட்டுடன் அவளின் அம்பையின் போக்குகள் அவளின் வார்த்தைகள் மற்றும் நடவடிக்கைகள் ஆகியவற்றை நாளுக்கு நாள் என்னிடம் கொண்டு வந்தார்கள்.
அந்தக் கன்னிகை அம்பை காட்டுக்குச் சென்று தவமியற்ற தீர்மானித்தபோது நானே கூடத் துக்கமடைந்து வலியால் துடித்து எனது இதய ஒலியை இழந்தேன் மனம் நொந்துப் போனேன்.
பிரம்மத்தை அறிந்து நோன்புகளை நோற்று தாங்கள் ஈடுபடும் துறவுகளில் புகழ்மிக்கவர்களைத் தவிர எந்த க்ஷத்திரியனும் தனது ஆற்றலால் போரில் என்னை எப்போதும் வீழ்த்தியதில்லை வீழ்த்தமுடியாது.
இதற்கிடையில் ஓ பெரும் மன்னா துரியோதனா அந்தக் கன்னிகை அம்பை யமுனைக்கரையில் உள்ள ஆசிரமங்களின் மண்டலத்தில் நுழைந்து சகிப்புத் தன்மையால் பொறுமையால் மனித சக்திக்கு அப்பாற்பட்ட தவங்களைப் பயின்றாள்.
உணவற்று மெலிந்து போய் உலர்ந்து போய் சடா முடி தரித்துக் கொண்டு அழுக்கடைந்த மேனியுடன் ஆறு மாதங்கள் காற்றால் மட்டுமே காற்றை மட்டுமே உண்டு வாழ்ந்து தெருக்கம்பம் மரக்கட்டையைப் போல அசையாது நின்றிருந்தாள்.
தவத்தைச் செல்வமாக உடைய அந்தப் பெண் அம்பை தான் நோற்ற நோன்பின் விளைவாக உணவனைத்தையும் கைவிட்ட அவள் அந்த அம்பை இதன் பின்பு யமுனையின் நீரில் ஒரு வருடம் முழுவதும் நின்றிருந்தாள்.
பெரும் கோபமுடைய அவள் மரத்தில் இருந்து விழுந்த ஒரே ஓர் இலையை மட்டும் உண்டுவிட்டு அடுத்த வருடம் முழுவதையும் தனது கால்கட்டை விரல்களின் நுனியில் நின்று கழித்தாள்.
பிறகு அவள் அம்பை சித்தர்களும் சாரணர்களும் வசித்து வந்ததும் பக்திச் செயல்களைச் செய்யும் உயர் ஆன்ம தவசிகளின் ஆசிரமங்கள் நிறைந்திருந்ததுமான வத்ஸபூமிக்குச் சென்றாள்.
ஓ கௌரவ்யா துரியோதனா ஒரு நாள் நீரிலிருந்தபடியே எனது தாய் கங்கை அவளிடம் அம்பையிடம் ஓ அருளப்பட்ட மங்கையே எதற்காக நீ உன்னை இப்படித் துன்புறுத்திக் கொள்கிறாய்?
ஓ ஏகாதிபதி துரியோதனா இப்படிக் கேட்கப்பட்ட அந்தக் களங்கமற்ற காரிகை அம்பை கூப்பிய கரங்களுடன் பதிலளிக்கும் வகையில் ஓ அழகிய கண்களைக் கொண்டவளே போரில் ராமர் பரசுராமர் பீஷ்மரால் வீழ்த்தப்பட்டார்.
அவளது அம்பையின் வார்த்தைகளைக் கேட்டவளும் கடலுக்குச் செல்பவளுமான அவள் நதியான கங்கை அவளிடம் மறுமொழியாக ஓ மங்கையே அம்பையே நீ கோணலாக தவறாக நடந்து கொள்கிறாய் ஓ பலமற்ற பெண்ணே ஓ களங்கமற்றவளே அம்பையே இந்த உனது ஆசையை உன்னால் அடைய முடியாது.
ஓ காசியின் இளவரசியே அம்பையே பீஷ்மனின் அழிவுக்காக இந்நோன்புகளை நீ நோற்கிறாய் என்றால் அவற்றை நோற்கும்போதே உனது உடலை நீ விட்டாலும் உயிரைவிட்டாலும் உனது அடுத்தப் பிறவியில் நடை கோணலானவளும் மழைக்காலங்களில் மட்டுமே நீரைக் கொண்டவளுமான ஒரு நதியாக நீ ஆவாய்.
பயங்கரமான முதலைகள் மற்றும் அச்சந்தரும் முகம் கொண்ட உயிரினங்களால் நிறைந்த நீ அனைத்து உயிர்களையும் அச்சுறுத்திக் கொண்டிருப்பாய் என்றாள் கங்கை.
ஓ மன்னா துரியோதனா அவளிடம் அம்பையிடம் இப்படிச் சொன்னவளும் உயர்ந்த அருளைக் கொண்ட பெண்ணுமான எனது தாய் கங்கை புன்னகையுடன் காசியின் இளவரசிக்கு அம்பைக்கு விடை கொடுத்தாள்.
மேலும் அந்தக் காசி மன்னனின் மகள் அம்பை தீர்த்தங்களின் மீது கொண்ட ஆசையின் காரணமாக அங்கும் இங்கும் திரிந்து ஓ கௌரவ்யா துரியோதனா மீண்டும் ஒருமுறை வத்ஸபூமிக்குத் திரும்பி வந்தாள்.
அங்கே தான் அந்த வத்ஸபூமியில்தான் ஓ பாரதா துரியோதனா அவள் அந்த அம்பை மழைக்காலங்களில் மட்டுமே நிறைபவளும் முதலைகள் பெருகினவளும் கோணலான பாதையைக் கொண்டவளும் தனது நீரை எளிதாக அணுக முடியாதவளுமான நதியாக மாறினாள் என்று அறியப்படுகிறது.
பதிவின் சுருக்கம் பீஷ்மரைப் போரில் இருந்து விலகுமாறு தேவர்கள் கேட்டும் பீஷ்மர் பிரஸ்வாபனாஸ்திரத்தைப் பயன்படுத்தத் தீர்மானித்தது அதைக் கண்ட நாரதர் பீஷ்மரை வந்து தடுத்தது அந்த எட்டு அந்தணர்களும் பீஷ்மரிடம் ஆயுதத்தை விலக்குமாறு வேண்டியது பிரஸ்வாபனாஸ்திரத்தைத் திரும்பப் பெற்ற பீஷ்மர் பிரம்மாஸ்திரத்தை எழுப்பியது தான் வீழ்ந்ததாகப் பரசுராமர் பீஷ்மரிடம் சொன்னாலும் போரைக் கைவிடாதிருந்தது பரசுராமரின் மூதாதையர் வந்து பரசுராமரைத் தடுத்தது பின்வாங்காத பரசுராமரை விட்டுப் பீஷ்மரிடம் விலகுமாறு வேண்டிய நாரதரும் பரசுராமரின் மூதாதையரும் இருவரும் கேட்காததால் போர்க்களத்தின் நடுவில் இருவரையும் தடுத்துக் கொண்டு அவர்கள் நின்றது பரசுராமர் விலகியது பரசுராமரை வணங்கிய பீஷ்மர்... பீஷ்மர் துரியோதனனிடம் சொன்னார் நான் இத்தீர்மானத்தை எடுத்தபோது ஓ மன்னா துரியோதனா ஆகாயத்தில் பெரிதான கலவரக்குரல்கள் கூக்குரல்கள் எழுந்தன.
பதிவின் சுருக்கம் பீஷ்மருக்கும் பரசுராமருக்கும் இடையில் நடைபெற்ற போரின் வர்ணனை பரசுராமரின் தாக்குதலில் மயக்கமடைந்த பீஷ்மரை அவரது தேரோட்டி களத்தைவிட்டு வெளியே கொண்டு சென்றது களைப்புநீங்கி திரும்பி வந்த பீஷ்மர் தனது கணைகளால் பரசுராமரை மீண்டும் மயங்கிவிழச் செய்தது அம்பையும் அந்தணர்களும் பரசுரைத் தேற்றியது மாலை நெருங்கியதும் போரில் இருந்து விலகிய பரசுராமர்... பீஷ்மர் துரியோதனனிடம் சொன்னார் போர் நின்றதும் இத்தகு செயல்பாடுகளில் மிகவும் திறன் பெற்ற எனது தேரோட்டி தன் உடலிலும் குதிரைகளின் உடல்களிலும் எனது உடலிலும் தைக்கப்பட்டிருந்த கணைகளை அகற்றினான்.
அதற்குச் சற்று முன்னரே நீராடவும் தரையில் உருளவும் அனுமதிக்கப்பட்டிருந்த எனது குதிரைகள் தாகம் தணிக்கப்பட்டதன் மூலம் பலப்படுத்தப்பட்டிருந்தன.
கவசந்தரித்து தேரில் நின்றபடி மோதலுக்கு விரைந்து வரும் என்னைக் கண்ட வலிமைமிக்க ராமர் பரசுராமர் தனது தேரை மிகக் கவனத்துடன் தயார் செய்தார்.
போருக்கான விருப்பத்ததுடன் என்னை நோக்கி வந்த ராமரைக் பரசுராமரைக் கண்ட நான் எனது வில்லை ஒரு புறம் வைத்துவிட்டு எனது தேரில் இருந்து விரைந்து இறங்கினேன்.
ராமரை பரசுராமரை வணங்கியபின் மீண்டும் அதில் ஏறி ஓ பாரதா துரியோதனா போரை அவருக்குக் கொடுக்க விரும்பி ஜமதக்னி மகனின் பரசுராமரின் முன்னிலையில் அச்சமற்று நின்றேன்.
கோபத்தால் நிறைந்த ஜமதக்னியின் மகன் பரசுராமர் வாயில் நெருப்புச் சுடர்களைக் கொண்ட உண்மையான பாம்புகளைப் போன்றனவும் பெரும் சக்தியுடையப் பல கடுங்கணைகளை என்மீது மீண்டும் ஒருமுறை அடித்தார்.
நானும் ஓ மன்னா துரியோதனா நூற்றுக்கணக்கான ஆயிரக்கணக்கான கூரிய கணைகளை அடித்து ராமரின் பரசுராமரின் கணைகள் என்னை அணுகுவதற்கு முன்னரே நடு வானிலே அவற்றை மீண்டும் மீண்டும் வெட்டினேன்.
பலமிக்கச் செயல்களைச் செய்ய விரும்பிய நான் ஓ பலம் நிறைந்த கரங்களைக் கொண்டவனே துரியோதனா அவற்றை எனது கணைகளின் மூலம் முறியடித்தேன்.
அதே போல எதிரிகளைத் தண்டிப்பவரும் பெரும் சக்தி கொண்டவரும் தெய்வீக ஆயுதங்களை அறிந்தவருமான ராமரும் பரசுராமரும் என்னால் அடிக்கப்பட்ட ஆயுதங்களை மட்டுப்படுத்தினார்.
பிறகு ஓ ஏகாதிபதி துரியோதனா அந்தணர்களில் சிறந்தவரும் வலிமைமிக்கவருமான ஜமதக்னியின் மகன் பரசுராமர் கோபத்தால் நிறைந்து திடீரென வலது பக்கமாகச் சுழன்று வந்து என்னை மார்பில் துளைத்தார்.
ராமரின் ஆயுதங்களால் பீடிக்கப்பட்டவனாகவும் துளைக்கப்பட்டவனாகவும் வாடிப் போய் மூர்ச்சையடைந்திருந்த என்னைக் கண்டவர்களும் அகிருதவரணவருடன் கூடிய ராமரின் பரசுராமரின் தொண்டர்கள் அனைவரும் மற்றும் பிறரும் காசியின் இளவரசியும் அம்பையும் ஓ பாரதா துரியோதனா மகிழ்ச்சியால் நிறைந்து உரக்க ஆரவாரம் செய்தனர் உணர்வை மீண்டும் அடைந்த நான் எனது தேரோட்டியிடம் ராமர் பரசுராமர் எங்கிருக்கிறாரோ அங்கே செல்வாயாக எனது வலிகள் என்னை விட்டு அகன்று விட்டன.
இப்படிச் சொல்லப்பட்ட எனது தேரோட்டி சமவெளியில் ஆடிக்கொண்டு செல்வன போன்ற எனது மிக அழகான குதிரைகளின் உதவியால் காற்றின் வேகத்தில் என்னை ராமரிடம் பரசுராமரிடம் கொண்டு சென்றான்.
ஓ குரு குலத்தோனே துரியோதனா கோபத்தில் நிறைந்த நான் அவரது பரசுராமரது கோபத்தை வீழ்த்தும் விருப்பத்தில் கணைமாரியில் அவரை மூழ்கடித்தேன்.
ஆனால் எனது ஒவ்வொரு கணைக்கும் மூன்று அம்புகளை அடித்த ராமர் பரசுராமர் நேராகச் செல்லக்கூடிய எனது கணைகள் அவரை அடையும் முன்பே நடுவானிலேயே அவற்றைத் துண்டு துண்டாக அறுத்தார்.
நூற்றுக்கணக்கான ஆயிரக்கணக்கான எனது நல்ல கணைகள் ராமரின் கணைகளால் இரண்டாக அறுக்கப்படுவதைக் கண்ட ராமரின் பரசுராமரின் தொண்டர்கள் அனைவரும் மகிழ்ச்சியால் நிறைந்தனர்.
ஜமதக்னியின் மகனான ராமரை பரசுராமரைக் கொல்லும் விருப்பத்தால் தூண்டப்பட்ட நான் தன் தலையில் மரணத்தையே காலனே அமர வைத்திருக்கும் ஓர் அழகிய கணையால் அவரை பரசுராமரை அடித்தேன்.
ஓ பாரதா துரியோதனா ஆகாயத்தில் இருந்து சூரியன் விழுந்துவிட்டதைக் கண்டதைப் போல இந்த முழு அண்டமும் குழப்பத்தாலும் அச்சத்தாலும் நிறைந்தன.
பிறகு காசியின் இளவரசியோடு அம்பையோடு இருந்த தவசிகள் அனைவரும் ஓ குருகுலத்தின் மகனே துரியோதனா ராமரை பரசுராமரை நோக்கி அமைதியுடனும் பெருந்துயரத்துடனும் சென்றனர்.
அவரை பரசுராமரை வாரி அணைத்துக் கொண்ட அவர்கள் ஓ கௌரவா துரியோதனா தங்கள் கரங்களின் மென்மையான தொடுதலாலும் நீரைச் சொரிந்து குளிரூட்டியும் வெற்றி குறித்த உறுதிகளைச் சொல்லியும் அவருக்கு ஆறுதல் அளிக்கத் தொடங்கினர்.
இப்படி ஆறுதலளிக்கப்பட்ட ராமர் பரசுராமர் எழுந்திருந்து தனது வில்லில் கணையைப் பொருத்திக் கொண்டே நடுங்கும் குரலில் என்னிடம் ஓ பீஷ்மா நில் நீ ஏற்கனவே கொல்லப்பட்டுவிட்டாய் என்று சொன்னார்.
அந்தப் பயங்கர மோதலில் எனது குதிரைகளைக் கொன்று பெரும் நிதானத்துடன் போரிட்ட ராமர் பரசுராமர் குறிப்பிடத்தகுந்த கரவேகத்துடன் அடிக்கப்பட்ட சிறகு படைத்த கணைகளின் கூட்டத்தால் என்னை மூழ்கடித்தார்.
ஓ வலிமைமிக்கக் கரங்களைக் கொண்டவனே துரியோதனா ராமரின் பரசுராமரின் கணை மழையைத் தடுக்கும்பொருட்டு பெரும் கரவேகத்துடன் நானும் கணைகளை அடிக்கத் தொடங்கினேன்.
பிறகு கோபத்தால் நிறைந்த ராமர் பரசுராமர் நூற்றுக்கணக்கான ஆயிரக்கணக்கான நூறாயிரக் கணக்கான லட்சக்கணக்கான கோடிக்கணக்கான கணைகளால் என்னை மறைத்தார்.
நானும் ஓ மன்னா துரியோதனா கடும் நஞ்சைக் கொண்ட பாம்புகளைப் போன்ற எனது கணைகால் ராமரின் பரசுராமரின் கணைகளைத் துண்டுகளாக அறுத்து துண்டு துண்டாக வெட்டப்பட்ட பாம்புகளைப் போல அவற்றைப் பூமியில் விழச் செய்தேன்.
பதிவின் சுருக்கம் பரசுராமர் தனது நாட்டுக்குள் வந்திருப்பதை அறிந்த பீஷ்மர் அவரை வரவேற்கச் சென்றது பரசுராமர் அவரிடம் அம்பை குறித்த காரியத்தைப் பேசுவது பீஷ்மர் நடந்ததைச் சொன்னது அம்பையை ஏற்கும்படி பீஷ்மரிடம் பரசுராமர் சொன்னது தன்னால் ஏற்க இயலாது என்றும் அதற்கான காரணத்தையும் பீஷ்மர் பரசுராமரிடம் சொன்னது சினம் கொண்ட பரசுராமர் பீஷ்மரைப் போருக்கு அழைப்பபது பீஷ்மர் பரசுராமரைத் தணிக்க முயல்வது தணியாத பரசுராமரைக் கண்ட பீஷ்மர் அவரது சவாலை ஏற்பதாகச் சொல்வது பீஷ்மருக்கும் பரசுராமருக்கும் ஏற்படப்போகும் மோதலை அறிந்த கங்கை இருவரையும் தணிக்க முயல்வது பீஷ்மரும் பரசுராமரும் போருக்குத் தயாராவது ... பீஷ்மர் துரியோதனனிடம் சொன்னார் அங்கேயே தங்கியிருந்தவரும் உயர்ந்த நோன்புகளைக் கொண்டவருமான ஜமதக்னியின் மகன் பரசுராமர் ஓ மன்னா துரியோதனா மூன்றாம் நாளில் எனக்குச் செய்தி அனுப்பினார்.
பெரும் வலிமைமிக்கவரான ராமர் பரசுராமர் எங்கள் நாட்டின் எல்லைக்குள் வந்திருக்கிறார் என்பதைக் கேட்டதும் மகிழ்ச்சி நிறைந்த இதயத்துடன் சக்தியின் கடலான அந்த ஆசானிடம் பரசுராமரிடம் விரைந்து சென்றேன்.
ஓ மன்னா துரியோதனா எனது அணிவகுப்பின் முன்னணியில் ஒரு பசுவை நிறுத்தியபடியும் பல அந்தணர்கள் மற்றும் எங்கள் குடும்ப புரோகிதர்கள் சிறப்பு நிகழ்ச்சிகளின் போது எங்களால் ஈடுபடுத்தப்படுபவர்களும் தேவர்களைப் போன்ற பிரகாசமிக்கவர்களுமான இன்னும் பிறர் ஆகியோருடன் நான் அவரிடம் பரசுராமரிடம் சென்றேன்.
அவரது முன்னிலையில் நான் வந்து சேர்ந்ததும் பெரும் ஆற்றலுடைய அந்த ஜமதக்னியின் மகன் பரசுராமர் நான் காணிக்கையாக அளித்த வழிபாட்டை ஏற்றுக் கொண்டு என்னிடம் இந்த வார்த்தைகளைச் சொன்னார்.
ராமர் பரசுராமர் பீஷ்மரிடம் ஆசையை விட்ட நீ ஓ பீஷ்மா காசி மன்னனின் மகளை அம்பையை அவளது சுயம்வரத்தின்போது என்ன மனோவுணர்ச்சியுடன் அபகரித்து பின்பு அதன் தொடர்ச்சியாக அவளுக்கு விடைகொடுத்து அனுப்பினாய்?
உன்னால் இந்தப் புகழ்பெற்ற மங்கை அம்பை அறத்தில் இருந்து வழுவியிருக்கிறாள் உனது கரங்களின் தொடுகையால் களங்கமுற்ற இவளை அம்பையை இனி எவன் திருமணம் செய்து கொள்வான்?
ஓ மனிதர்களில் புலியே பீஷ்மா இந்த மன்னனின் மகள் அம்பை தனது பாலினத்திற்குரிய கடமைகளால் நிரப்பப்டட்டும் ஓ மன்னா ஓ பாவமற்றவனே பீஷ்மா இவளுக்கு நேர்ந்திருக்கும் இந்த அவமானம் முறையாகாது என்றார் பரசுராமர்.
அந்தக் கன்னிகையின் அம்பையின் நிமித்தமாகத் துயரில் மூழ்கியிருந்த அவரைக் பரசுராமரைக் கண்ட நான் அவரிடம் ஓ அந்தணரே எக்காரணம் கொண்டும் என்னால் இந்தப் பெண்ணை அம்பையை எனது தம்பிக்கு விசித்திரவீரியனுக்கு அளிக்க முடியாது.
என்னைப் பொறுத்தவரை நான் அச்சத்தாலோ கருணையாலோ செல்வத்தின் மீது கொண்ட பேராசையாலோ காமத்தாலோ க்ஷத்திரியப் பயிற்சிகளைக் கைவிடமாட்டேன் என்பது எனது உறுதியான நோன்பாகும் என்றேன்.
இந்த எனது வார்த்தைகளைக் கேட்ட ராமர் கோபத்தில் விழிகளை உருட்டியபடி என்னிடம் ஓ மனிதர்களில் காளையே பீஷ்மா எனது வார்த்தைகளின்படி நீ நடந்து கொள்ளவில்லையெனில் இன்றே உன்னையும் உன்னோடு கூடிய உனது ஆலோசகர்களையும் கொன்றுவிடுவேன் என்றார்.
அந்த அந்தணர்களில் சிறந்தவரிடம் பரசுராமரிடம் தலை வணங்கிய நான் அவர் பரசுராமர் என்னிடம் போரிட வேண்டுவதற்கான காரணம் என்ன என்று விசாரித்தேன்.
எனினும் ஓ கௌரவ்யா பீஷ்மா என்னை மனநிறைவு கொள்ளச் செய்வதற்காகக் கூட இந்தக் காசி ஆட்சியாளின் மகளை ஏற்க மறுக்கிறாய்.
ஓ குருக்களை இன்புறச் செய்பவனே பீஷ்மா இவ்வழியில் நீ செயல்படாவிட்டால் நான் மனநிறைவு கொள்ள மாட்டேன் ஓ வலிய கரங்களைக் கொண்டவனே பீஷ்மா இந்தக் கன்னிகையைப் பெற்றுக் கொண்டு உனது குலத்தைக் காத்துக் கொள்வாயாக உன்னால் கடத்தப்பட்டதால் இவளுக்கு அம்பைக்குக் கணவன் அமையவில்லை என்றார் பரசுராமர்.
ஓ புனிதமானவரே பரசுராமரே ஒரு காலத்தில் நீர் எனது ஆசானாக இருந்ததை நினைவுகூர்ந்தே உம்மை மனநிறைவு கொள்ளச் செய்ய நான் மன்றாடுகிறேன் இந்தக் கன்னிகையைப் அம்பையைப் பொறுத்தவரை இவளை நான் முன்பே நிராகரித்துவிட்டேன்.
பெண்களின் குறைகள் தோஷம் பெரும் தீமைகளைத் தரவல்லவை என்பதை அறிந்த எவன் மற்றொருவனிடம் தனது இதயத்தை வைத்திருப்பவளும் அக்காரியத்தில் கடும் நஞ்சு கொண்ட பாம்பைப் போன்றவளுமான ஒருத்தியைத் தனது இல்லத்தில் ஏற்பான்?
ஓ உயர்ந்த நோன்புகளைக் கொண்டவரே பரசுராமரே வாசவனிடத்தில் இந்திரனிடத்தில் கொண்ட அச்சத்தால் கூட நான் எனது கடமையைக் கைவிடமாட்டேன்.
ஓ தூய ஆன்மா கொண்டவரே பரசுராமரே ஓ தலைவா ஓ பெரும் புத்திக்கூர்மை கொண்டவரே உயர்ஆன்ம மருத்தனால் பாடப்பட்ட இந்தச் சுலோகம் நம்மால் புராணங்களில் கேட்கப்படுகிறது.